Még nyolc napunk van az szja bevallásunk ellenőrzésére – vasarnap.hu
Vasárnap.hu / 2019. 05. 12.
Még nyolc napunk van az szja bevallásunk ellenőrzésére
Még nyolc nap van hátra, és az szja-bevallási tervezetek automatikusan véglegessé válnak, a bevallási határidő ugyanis május 20-án lejár. A pénzügyminiszter tájékoztatása szerint eddig mér minden harmadik adófizető megnézte az adóbevallási tervezetét, másfél millióan az interneten tekintették át az iratot.
Varga Mihály kiemelte: immár harmadik éve áll a lakosság szolgálatában az e-szja, amellyel a magánszemélyek mentesülnek a legbonyolultabb adminisztrációs terhüktől, a bevalláskitöltéstől. Míg korábban a határidő lejárta adóhivatali felszólítást és mulasztási bírságot jelentett, most azt, hogy sokaknak bármiféle teendő nélkül érvényes bevallása lesz. Tavaly például hárommillió magánszemélynek lett így végleges a bevallása – jegyzete meg.
Tájékoztatása szerint van még néhány tagállam az Európai Unióban, ahol a magánszemélyek bevallását az adóhivatal készíti el, ám az egyszerű kezelhetőség mellett a tervezetek adataiban is kiemelkedik a magyar rendszer. A német, az osztrák vagy a portugál tervezetben csak a bérjövedelem szerepel, így például a kamatból, az osztalékból származó jövedelmét és annak adóját mindenkinek saját magának kell kiszámítania, és az adatokat beírnia a bevallás megfelelő soraiba – tette hozzá.
Forrás: MTI Fotó: MTVA/Faludi Imre
Címkék: SZJA Varga Mihály